**În grădina Ghetsemani**

*Vasile Voiculescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iisus lupta cu soarta și nu primea paharul...

Căzut pe brânci în iarbă, se-mpotrivea îtruna.

Curgeau sudori de sânge pe chipu-i alb ca varul

Și-amarnica-i strigare stârnea în slăvi furtuna.

O mâna nendurată, ținând grozava cupă,

Se coboară-miindu-l și i-o ducea la gură...

Și-o sete uriașă stă sufletul să-i rupă...

Dar nu voia s-atingă infama băutură.

În apa ei verzuie jucau sterlici de miere

Și sub veninul groaznic simțea că e dulceață...

Dar fălcile-nclestându-și, cu ultima putere

Bătându-se cu moartea, uitase de viață!

Deasupra fără tihnă, se frământau măslinii,

Păreau că vor să fugă din loc, să nu-l mai vadă...

Treceau bătăi de aripi prin vraiștea grădinii

Și uliii de seară dau roate dupa pradă.